Diari Oficial de la Generalitat Valenciana


Sumari del DOGV 9484, del 05-12-2022 (2022/11808)

RESOLUCIÓ de 23 de novembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova el calendari de comercialització habitual i preferent de fruites i hortalisses a efectes de la definició de productes de temporada en la normativa de la Conselleria d'Agricultura, Desenvolupament Rural, Emergència Climàtica i Transició Ecològica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9484

Data del DOGV
:   05-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11263


Data del document
:   23-11-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 23 de novembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova el calendari de comercialització habitual i preferent de fruites i hortalisses a efectes de la definició de productes de temporada en la normativa de la Conselleria d'Agricultura, Desenvolupament Rural, Emergència Climàtica i Transició Ecològica. [2022/11783]  
  
  
Antecedents de fet  
Primer. La Conselleria d'Agricultura, Desenvolupament Rural, Emergència Climàtica i Transició Ecològica està impulsant en tots els àmbits l'alimentació saludable i sostenible i pretén incloure en la seua normativa i actes administratius el foment d'aquest tipus d'alimentació, d'acord amb les recomanacions de l'Organització Mundial de la Salut i la Llei 17/2011, de 5 de juliol, de seguretat alimentària i nutrició que estableix el marc legal bàsic aplicable per a la consecució d'hàbits nutricionals i de vida saludables.  
Segon. Actualment es troba en procés d'elaboració un decret del Consell, pel qual s'estableixen els criteris per a garantir menús saludables en els serveis de restauració col·lectiva de la Comunitat Valenciana, que obligarà a incloure un percentatge mínim de productes de temporada en els menús o aliments en serveis d'atenció domiciliària, en menjadors o establiments de restauració col·lectiva en centres educatius no universitaris, centres educatius universitaris, centres sanitaris i centres de serveis socials, residències juvenils, albergs i campaments i altres centres de titularitat pública o privada sostinguts amb fons públics, així com instal·lacions públiques de caràcter esportiu.  
  
Tercer. Per a poder complir amb el criteri de la utilització de productes de temporada és necessari publicar un calendari de referència que incloga els productes i/o varietats corresponents i recomanades en cada estació, pròpies de la dieta mediterrània, en la Comunitat Valenciana.  
  
  
Fonaments de dret  
Primer. L'article 1 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica estableix que la Conselleria d'Agricultura, Desenvolupament Rural, Emergència Climàtica i Transició Ecològica és el màxim òrgan encarregat de la direcció i execució de la política del Consell en matèria d'agricultura.  
Segon. D'acord amb l'article 9.1 la Direcció General de Desenvolupament Rural té competències en el foment de nous models productius i sostenibles.  
Sobre la base de l'anteriorment exposat i vista la proposta de resolució del director general de Desenvolupament Rural, resolc:  
  
Primer  
Publicar el calendari de comercialització habitual i preferent de fruites i hortalisses que figura en l'annex a l'efecte de la definició de productes de temporada en la normativa de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Segon  
Aquesta resolució posa fi a la via administrativa, i contra aquesta pot interposar-se potestativament, en el termini d'un mes, un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, o interposar-se, en el termini de dos mesos, directament un recurs contenciós administratiu davant el Tribunal Superior de Justícia de la Comunitat Valenciana, de conformitat amb el que s'estableix en els art. 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 de novembre de 2022.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.